1993D0053 — ET — 02.10.1997 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 21. detsember 1992, millega asutatakse päritolunimetuste, geograafiliste tähiste ja eripärasertifikaatide teaduskomitee (93/53/EMÜ) (EÜT L 013, 21.1.1993, p.16)

Muudetud:









▼B

KOMISJONI OTSUS,

21. detsember 1992,

millega asutatakse päritolunimetuste, geograafiliste tähiste ja eripärasertifikaatide teaduskomitee

(93/53/EMÜ)







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut ning arvestades, et: ning arvestades, et: päritolunimetuste ja geograafiliste tähiste registreerimine võib ühenduse kaitse raames hõlmata selliste probleemide uurimist, mis on seotud ühelt poolt nime üldise laadiga ja teguritega, mida tuleb arvesse võtta põllumajandussaaduste ja -toodete ning toiduainete päritolunimetuste ja geograafiliste tähiste määratlemisel, ning teiselt poolt kriteeriumide kohaldamisega, mis hõlmavad ausat konkurentsi äritehingutes ja tarbijate eksitamise ohtu nõukogu määruse (EMÜ) nr 2081/92 ( 1 ) artiklites 13 ja 14 määratletud tähenduses olukordades, kus esineb vastuolu päritolunimetuse või geograafilise tähise ja kaubamärgi, homonüümide või seaduslikult turustatavate olemasolevate toodete vahel; eripärasertifikaatide registreerimine võib ühenduse kaitse raames hõlmata põllumajandussaaduste ja -toodete ning toiduainete tavapärase laadi hindamisega seotud probleemide uurimist; sellistele probleemidele lahenduse otsimine eeldab abi õigusliku või põllumajandusliku taustaga kogemustega kõrgelt kvalifitseeritud ekspertidelt, kellel on eelkõige intellektuaalomandi õiguste alased teadmised; seepärast on komisjoni abistamiseks asjakohane moodustada teaduskomitee, ON VASTU VÕTNUD JÄRGMISE OTSUSE:







Artikkel 1

Komisjoni abistamiseks moodustatakse teaduskomitee, edaspidi “komitee”.

Artikkel 2

Komitee ülesanne on komisjoni taotlusel uurida kõiki määruse (EMÜ) nr 2081/92 ja nõukogu määruse (EMÜ) nr 2082/92 ( 2 ) kohaldamisega seotud tehnilisi probleeme, pidades silmas põllumajandussaaduste ja -toodete ja toiduainete nimetuste registreerimist ning vastuolusid liikmesriikide vahel, eelkõige:

1. tegureid, mis tuleb arvesse võtta geograafiliste tähiste ja päritolunimetuste ning nendega seotud erandite määratlemisel, eelkõige erakordset mainet ja tuntust;

2. üldist laadi;

3. tavapärase laadi hindamist;

4. kriteeriumide hindamist, mis on hõlmavad ausat konkurentsi äritehingutes ja tarbijate eksitamise ohtu olukordades, kus esineb vastuolu päritolunimetuse või geograafilise tähise ja kaubamärgi, homonüümide või seaduslikult turustatavate olemasolevate toodete vahel.

Artikkel 3

1. Komisjon määrab komitee liikmed kõrgelt kvalifitseeritud ekspertide hulgast, kes on pädevad artiklis 2 osutatud valdkondades.

2. Komitee koosneb seitsmest liikmest ja seitsmest asendusliikmest, kellel on luba koosolekutel osaleda.

Artikkel 4

1. Komitee liikmed valivad enda hulgast esimehe ja aseesimehe.

Esimees ja aseesimees valitakse lihthäälteenamuse alusel.

2. Komisjon tagab komiteele sekretariaaditeenused.

Artikkel 5

►M1 Komitee menetlused on kehtivad üksnes siis, kui kohal on vähemalt viis komitee liiget. ◄ Komitee esitab pooldava arvamuse, kui poolthäälte arv ületab vastuhäälte arvu. Kui poolt- ja vastuhääli on võrdselt, käsitatakse hääletamisest loobunute hääli poolthäältena.

Artikkel 6

1. ►M2 Liikmed nimetatakse ametisse kolmeks aastaks. ◄ Esimehe ja aseesimehe ametiaeg on kaks aastat. Kui nad on oma ametiülesandeid täitnud kaks järjestikust kaheaastast tähtaega, ei või neid kohe tagasi valida. Liikmete töö ei ole tasustatud.

▼M2

2. Vastavalt kahe aasta või kolme aasta lõppedes jäävad liikmed, esimees ja aseesimees ametisse, kuni nad asendatakse või ametisse tagasi nimetatakse.

▼B

3. Kui liige, esimees või aseesimees ei ole võimeline oma ametikohuseid täitma või kui ta ametist lahkub, asendatakse ta ülejäänud ametiajaks vastavalt artiklis 3 või 4 sätestatud korras.

Artikkel 7

1. Komitee tuleb kokku komisjoni esindaja taotlusel.

2. Komisjoni esindaja ja ametnikud ning muud asjaomased komisjoni teenistujad võtavad komitee koosolekutest osa.

3. Komisjoni esindaja võib kutsuda kõnealustele koosolekutele osalema juhtisikuid, kellel on uurimisaluses valdkonnas erialane kvalifikatsioon.

Artikkel 8

1. Komitee menetlused on seotud küsimustega, mille kohta komisjon on soovinud arvamust.

Komisjon võib täpsustada tähtaja, mille jooksul selline arvamus tuleb esitada.

2. Kui taotletava arvamuse esitamiseks on vaja komitee liikmete ühehäälset nõusolekut, koostavad liikmed ühisotsused. Kui ühehäälset nõusolekut ei saada, kantakse menetluse käigus vastuvõetud eri seisukohad komitee sekretariaadi vastutusel koostatavasse ettekandesse.

▼M2

Artikkel 9

1. Kui komisjoni esindaja teatab komitee liikmetele, et taotletud arvamus on konfidentsiaalset laadi, ei tohi liikmed, ilma et see piiraks asutamislepingu artikli 214 kohaldamist, avaldada komitee töö käigus saadud teavet.

2. Nad ei või oma ametiaja jooksul ega pärast selle lõppu kasutada tööalasel eesmärgil teavet, mille nad on saanud komitee liikmetena.

▼M2

Artikkel 10

Liikmed väldivad oma kohustuste täitmisel huvide konflikte.